بگنونيا

بِگنونيا؛ هن نالي هيٺ ڪيترائي وڻ، وليون ۽ ٻوڙا اچي وڃن ٿا، جي اڪثر باغن ۾ ڏسبا آهن. هنن جا ولايتي قسم گهڻا ئي آهن. بگنو نيا ڪتابي نالو آهي، پر رواجي نالو انهيءَ ذات وارن گلن جو ٽرمپيٽ فلائورس (يعني توتاڙي جهڙا گل) آهي، ڇالاءِ جو اڪثر انهن گلن جي اهڙي شڪل ٿيندي آهي. گهڻو ڪري سڀ وڏا وڻ ٿا ٿين، هي ڳاڙها ۽ پيلا گل ڪندا آهن. بوءِ چڱي نه ٿيندي اٿن، مگر جڏهن وڻ گلن سان ڀرجي بيهندا آهن، تڏهن ڏاڍا سهڻا لڳندا آهن. گلن ڪرڻ کانپوءِ ڇانگ ڪرڻ مان فائدو رسندو اٿن. هنن جا قلم به لڳندا آهن ۽ پيوند به ٿيندا آهن. هنن ۾ ڦريون به ٿينديون آهن، جن ۾ پشم سان ٻج ٿيندا آهن ۽ اهي چپترا ٿيندا اٿس. اڇا، پيلا ۽ ٻين رنگن جا به گل ٿيندا اٿس. خشڪ پٿرن واري زمين هنن لاءِ چڱي آهي. پاڻي گهڻو ڪو نه گهرجين. مگر جيڪي ولين جهڙا ٿيندا آهن ۽ مَنَهَه ۽ پڃرن تي چڙهندا آهن، تن کي سو پاڻي گهرجي. ٻج سان به ٿيندا آهن. هن جا تمام گهڻا قسم آهن، جن جا نالا انگريزي آهن. انهن جي ڏيڻ جو ضرور ڪو نه ٿو ڏسجي. دکن ۾ هن ذات جي گلن جا هيٺيان نالا آهن؛ڦلڦار، سَرسِنگي، پالنگ، کَرسِنگ وغيره..ڪتاب: باغ ۽ باغباني؛ ليکڪ: مرزا قليچ بيگ؛ايڊيشن:1960؛پبلشر: سنڌي ادبي بورڊ ڄامشورو


گئلري

حوالا

زمرو:وڻ
زمرو:آئي يو سي اين ناپيد جهنگلي جيوت جي ڳاڙهي فهرست
زمرو:Articles with short description